Diewe teiken hekbatterye – DieHoorn
Diewe teiken hekbatterye
OUDTSHOORN se woonbuurte loop die afgelope drie maande deur onder die diefstal van die batterye van outomatiese motorhekke, en dit wil voorkom of dié tendens aan die toeneem is.
Die diefstal kom oral voor en besighede en skole loop ook deur.
Volgens Dries Jooste, ’n plaaslike buurtwaglid, het die Klein Karoo Groep se vere-afdeling al twee batterye verloor en is ’n battery ook by die Hoërskool Oudtshoorn se een koshuishek gesteel.
“Die grootste probleem is dat mense nie altyd die misdaad by die polisie aanmeld nie. Al merk die publiek net hul batterye met verf, en plaas dan ’n beskrywing op hul buurtwag se whatsapp-groep wanneer dit gesteel word, sal ons die probleem kan begin beveg,” sê Jooste.
Volgens Mariétte Barnard, eienaar van ’n slotwinkel, het hulle in die afgelope twee weke sowat tien batterye vervang. Sy sê ongelukkig bly nie net die battery in die slag nie, maar moet die hele eenheid vervang word. ’n Hekmotor en installasie kos sowat R5000 as die hele eenheid vervang moet word.
Barnard sê daar is egter ’n teendiefstaltoestelletjie te koop wat kan verhoed dat die hekmotor oopgemaak kan word.
Volgens kapt Louis Visser, woordvoer­der van die Oudtshoorn Polisie is vier sake vanaf 1 November by hulle aangemeld.
“Die SAPD besoek gereeld die tweedehandse plekke en skrootwerwe. Mense word gevra om die batterye te merk om dit vir ons makliker te maak om dit uit te ken as ons dit by die plekke kry,” het Visser gesê.
Marli trotseer ’n 2de orkaan
Deur Liesel le Roux ’N TWEEDE orkaan en erge verwoesting op ’n ander eiland. Dit is wat die oud-Struisie Marli van...
Groot vreugde oor dié mylpaal
Kennis van inheemse volke in protokol gedokumenteer Deur Liesel le Roux DAAR was Vrydag groot vreugde op Oudtshoorn toe...
Kruiedokter vas wat glo beloof om R40 000 na R1,5 miljoen te vermeerder
’N KRUIEDOKTER van Uganda wat na bewering ’n vrou van Oudtshoorn beloof het sy sal R40 000 vermeerder na R1,5...
Donker naweek op pad eis vier
Deur Liesel le Roux DIT was ’ n tweede donker naweek op die paaie om Oudtshoorn met vier mense...
Burgemeester maak saam skoon
Oudtshoorn se bur­ge­­meester, Colan Syl­vester (regs of die foto), ver­lede Woensdag waar hy saam met ander Oudts­hoorniete ’n deel...
Dit woel en werskaf by Celebratio!Nou nog water vir 270 dae